Ceza de San Vidal Ła Cieza de San Vidal el ze un edifisio łerigiozo de ła sità de Venesia, situà inte'l sestier de San Marco, sensa tanta distansa da'l Ponte de l'Academia. Ła Cieza de San Vidal ła ze stada fondada inte'l 1084 durante el dogado de Vitale Falier. Verso ła fine de'l XII sècoło, ze stà restruturà l'edifisio. L'intension ła gera cueła de trasformarla in un mazengo monumento a Francesco Morosini doze da'l 1688 a'l 1694. El prozeto el gera stà fidà ad Antonio Gasperi che'l ga prezentà un desenjo squazi conpanjo a cueło de ła Cieza romana de Sant'Andrea al Quirinàl. Ła fasada ła gera stada costruìa su prozeto de'l 1700 de Andrea Tirali e na reinterpretasion patoca de un schema de stil paładian. Intrando ne ła Ceza a sànca ghe xe na sòrta de botega che vende muxega clasica de Antonio Vivaldi prestandose ła Ceza a recordàr el gran muxicista e trasmetendo ła so muxica. Ła Ceza ospita anca mostre de caratere artistego.